Document ID: 32006D1012

SKLEP SVETA
z dne 20. decembra 2006
o podpisu in začasni uporabi dvostranskega sporazuma v obliki izmenjave pisem med Evropsko skupnostjo in Republiko Belorusijo o spremembi Sporazuma med Evropsko skupnostjo in Republiko Belorusijo o trgovini s tekstilnimi izdelki
(2006/1012/ES)
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 133 v povezavi s prvim stavkom prvega pododstavka člena 300(2) Pogodbe,
ob upoštevanju predloga Komisije,
ob upoštevanju naslednjega:
(1)
Komisija je v imenu Skupnosti s pogajanji dosegla dvostranski sporazum o enoletnem podaljšanju obstoječega dvostranskega sporazuma in protokolov o trgovini s tekstilnimi izdelki z Republiko Belorusijo z nekaterimi prilagoditvami količinskih omejitev.
(2)
Ta dvostranski sporazum se začasno uporablja od 1. januarja 2007 do zaključka zahtevanih postopkov za njegovo sklenitev, pod pogojem vzajemne začasne uporabe Sporazuma s strani Republike Belorusije.
(3)
Predlagani sporazum je treba podpisati v imenu Skupnosti -
SKLENIL:
Člen 1
Ob upoštevanju morebitne poznejše sklenitve Sporazuma je predsednik Sveta pooblaščen, za imenovanje osebe/oseb, pooblaščene(-ih), da v imenu Evropske skupnosti podpiše(-jo) Sporazum v obliki izmenjave pisem med Evropsko skupnostjo in Republiko Belorusijo o spremembi Sporazuma med Evropsko skupnostjo in Republiko Belorusijo o trgovini s tekstilnimi izdelki, parafiran 1. aprila 1993.
Člen 2
Sporazum se pod pogojem vzajemnosti uporablja od 1. januarja 2007.
Besedilo Sporazuma v obliki izmenjave pisem je priloženo temu sklepu in se do njegove uradne sklenitve uporablja začasno.
Člen 3
1. Če Republika Belorusija ne izpolni svojih obveznosti v skladu z odstavkom 2.4 Sporazuma, se kvote za leto 2007 zmanjšajo na raven, veljavno v letu 2006;
2. Odločitev glede izvajanja odstavka 1 se sprejme v skladu s postopki iz člena 17 Uredbe Sveta (EGS) št. 3030/93 z dne 12. oktobra 1993 o skupnih pravilih za uvoz nekaterih tekstilnih izdelkov po poreklu iz tretjih držav (1).
Člen 4
Ta sklep se objavi v Uradnem listu Evropske unije.
Veljati začne dan po objavi v Uradnem listu.
V Bruslju, 20. decembra 2006

Labels: 1
5
3
18
15